**BIUDŽETINIŲ ĮSTAIGŲ, KURUOJAMŲ KULTŪROS SKYRIAUS, VADOVŲ EINAMŲJŲ METŲ VEIKLOS UŽDUOTYS / EINAMŲJŲ METŲ UŽDUOTYS**

**Ernesta Šimkienė, Šiaulių dailės galerijos direktorė**

**2022 metų veiklos užduotys:**

**1 užduotis.** Visų įstaigos darbuotojų įgalinimas ir įtraukimas į įstaigos veiklos procesus bei profesinio darbuotojų tobulėjimo skatinimas.

**Siektini rezultatai:** Diegti mokymosi visą gyvenimą nuostatas įstaigos darbo viduje, visus darbuotojus įtraukiant į nuolatinio atsinaujinimo ir sprendimų priėmimo procesus.

Tobulinti profesines darbuotojų kompetencijas sprendimų priėmimo, veiklos reflektavimo procesuose, darbuotojų profesinių kompetencijų ugdymas seminaruose bei rengiant patirties ir žinių dalijimosi seminarus „Patys sau“ įstaigos viduje.

**Nustatyti rezultatų vertinimo rodikliai (kiekybiniai, kokybiniai, laiko ir kiti rodikliai, kuriais vadovaudamasis tiesioginis darbuotojo vadovas/į pareigas priimantis ar jo įgaliotas asmuo vertina, ar nustatytos užduotys įvykdytos).** Vykdyti nuoseklią darbuotojų nuolatinio tobulėjimo praktiką – ne mažiau kaip 2 kartus per mėnesį vykdyti aktyvaus visų darbuotojų įsitraukimo susitikimus – pasitarimus, inicijuojant naujų idėjų ir produktų kūrimą, auditorijų analizę bei renginių kokybės kėlimą. Surengti ne mažiau kaip 6 praktinio mokymosi seminarus „Patys sau“ įstaigos viduje, siekiant kad darbuotojai pasidalintų savo turimomis žiniomis ir apmokytų kitus darbuotojus savo srities stiprybių. Ne mažiau kaip 6 darbuotojų kvalifikacijos kėlimas seminaruose ir mokymuose.

**2 užduotis.** Koordinuoti ir įgyvendinti galerijos kultūrinės veiklos planą, tęstinių, tarptautinių ir reprezentacinių renginių organizavimą ir pristatymą visuomenei. Plėsti galerijos partnerių ratą, įtraukiant Lietuvos ir užsienio galerijas bei kūrėjus į bendrų renginių organizavimą, įvairinti galerijos paslaugų įvairovę, kuriant naujus paslaugų ir veiklų formatus bei formuoti galerijos ne tik kaip kultūrinės, bet ir socialinės bei edukacinės erdvės įvaizdį.

**Siektini rezultatai**. Parengti ir įgyvendinti parodų ir kultūros projektų programą, siekiant didinti įvairių šiuolaikinio meno sričių prieinamumą miesto bendruomenei, pristatant inovatyvius, originalius ir modernius meninius projektus ir novatorišką menininkų kūrybą.

Išplėstai organizacijų partnerių ir menininkų ratą.

Papildyti ir praplėsti kultūrinės edukacijos veiklų programą, pritaikant ją įvairaus, amžiaus, socialinių bei profesinių grupių žmonėms.

Kurti šiuolaikišką, demokratišką ir patrauklų galerijos kaip šiuolaikinio meno ir kultūros sklaidos cento įvaizdį.

**Nustatyti rezultatų vertinimo rodikliai (kiekybiniai, kokybiniai, laiko ir kiti rodikliai, kuriais vadovaudamasis tiesioginis darbuotojo vadovas/į pareigas priimantis ar jo įgaliotas asmuo vertina, ar nustatytos užduotys įvykdytos).**

Per einamuosius metus surengta: ne mažiau kaip 24 parodos, 6 kultūros projektai, ne mažiau kaip 155 kultūrinių ir edukacinių renginių.

Užmegzti nauji ryšiai su šalies ir užsienio meno ir kultūros organizacijomis, plečiant galerijos parodinės veiklos įvairovę ir reprezentacinių renginių kokybę. Planuojami bendri projektai su MO muziejumi, VšĮ Vilniaus Rotuše, Vilniaus dailės akademija, Lietuvos dailininkų sąjunga, Lietuvos kultūros atašė Italijoje,

Kauno šokio teatru „Aura“, VšĮ Lietuvos šokio informacijos centru.

Palaikomi aktyvūs ryšiai su ryškiausiais ir aktualiausiais Lietuvos šiuolaikinio meno kūrėjais.

Sukurtos naujos edukacinės programos (2) ir išplėsta dalyvių auditorija, įtraukiant ne tik vaikus, bet ir paauglius, suaugusiuosius, mokytojus, senjorus.

Naujų formų kultūrinių pažinimo veiklų sukūrimas (2).

**3 užduotis**. Sukurti ir įgyvendinti Šiaurės Lietuvos menininkų rezidencijų Sicilijoje, Italijoje programą (nuostatus, konkursą, projekto įgyvendinimą)

**Siektini rezultatai**. Bendradarbiaujant su Italos miestelio Sicilijoje (Italija) savivaldybe ir kultūros centru „Labas“ Itala“ bei jo vadove Simona Crisafuli bei Lietuvos kultūros atašė Italijoje įkurti Šiaurės Lietuvos menininkų rezidenciją Italos miestelyje. Parengti rezidencijos ir kandidatavimo nuostatus, konkursą ir deleguoti ne mažiau kaip vieną Šiaulių miesto menininką rezidencijai Italoje. Vykdyti kitas lydimąsias rezidencijų programos kultūrinio bendradarbiavimo veiklas (parodų bei menininkų mainų planavimas ateities projektams), siekiant įkurti aktyvią vizualiųjų menų rezidenciją Italoje, stengiantis suteikti maksimalią naudą lietuvių kūrėjams bei Italos gyventojams.

Planuojama, kad šioje saloje steigiantis Lietuvos vizualiųjų menų centrui lietuvių kūrėjai užmegs aktyvius kontaktus su vietine menininkų bendruomene, kurs ir stiprins tarpkultūrinius ryšius, kurie išaugs į kitus, tęstinius meno projektus, skatins miestų kultūrinę draugystę ir abiejų šalių šiuolaikinio meno komunikaciją. Projekte bus akcentuojamas meninio tyrimo, įvietinimo aspektas, sudaryta galimybė kurti naujoje aplinkoje, taip stiprinant Šiaulių miesto menininkų pasitikėjimą savo jėgomis bei sudarant jų kūrybos sklaidos galimybę.

**Nustatyti rezultatų vertinimo rodikliai (kiekybiniai, kokybiniai, laiko ir kiti rodikliai, kuriais vadovaudamasis tiesioginis darbuotojo vadovas/į pareigas priimantis ar jo įgaliotas asmuo vertina, ar nustatytos užduotys įvykdytos).**

Ne mažiau kaip 1 dalyvis rezidencijoje Sicilijoje. Parengti konkurso nuostatai. Surengtas ir įvykdytas konkursas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_